Budući da su se mnogi poduzetnici, pogotovo oni koji su se željeli probijati na zapadnoeuropska i sjevernoamerička tržišta, često žalili na probleme koje im predstavlja postojeća zakonska odredba prema kojoj imena tvrtki mogu biti samo na hrvatskom (te još na grčkom i latinskom), ministar poduzetništva i obrta Gordan Maras obećao je da će ta odredba uskoro biti izmijenjena.

Iz Vlade poručuju da će izmijenjeni Zakon o trgovačkim društvima, koji će dopuštati osnivanja tvrtki s nazivima na stranim jezicima, u proceduru biti upućen u prvoj polovici ove godine. Iako je to obećanje ministra Marasa, sama realizacija, odnosno izmjena zakona ipak je u oblasti Ministarstva pravosuđa, pa će njegovo obećanje na koncu ipak ispuniti ministar Orsat Miljenić. Tako poduzetnici više neće trebati koristiti “rupu” u zakonu koja je dopuštala da tvrtka nosi strani naziv ako je riječ o geografskom pojmu. Tako je jedan naš poduzetnik registrirao tvrtku “Zenzo”, objasnivši da je riječ o imenu grada u Angoli.

>>Clean stop - Linić mora početi upravljati državnom imovinom

>>Evo kako posluje država: 20 javnih tvrtki u gubitku 257 milijuna kuna!